Debat lidhur me procesin e dialogut Kosovë-Serbi
Sipas analistëve duhet të ndryshojë botëkuptimi rreth bisedimeve dhe të mos shihen ato si detyrim ndërkombëtar por si interes i Kosovës dhe Serbisë për të zgjidhur të gjitha çështjet e hapura ndërmjet tyre.
Njohës të zhvillimeve politike në Kosovë thonë se bisedimet me Serbinë duhet parë si mjet për të ardhmen që i hap rrugë vendit drejt integrimeve evropiane. Këto komente u bënë gjatë një debati të organizuar nga Instituti Demokratik i Kosovës, lidhur me marrëdhëniet ndërmjet Kosovës dhe Serbisë, pas më shumë se njëmbëdhjetë vjet bisedimesh mes tyre. Violeta Haxholli nga Instituti Demokratik i Kosovës tha se gjatë dy viteve të fundit procesi i bisedimeve ka shënuar përparimin më të ngadalshëm që nga fillimi i tij. Ajo thotë se me situatën aktuale në botë ky proces mund të përshpejtohet. tha ajo. Analisti, Dukagjin Gorani tha se një kohë shumë e çmueshme është humbur duke u diskutuar nëse duhet të ketë proces bisedimesh. tha ai. Ndërsa analisti, Visar Ymeri, që një kohë kishte drejtuar lëvizjen Vetëvendosje tashmë në qeveri thotë se duhet të ndryshohet botëkuptimi për bisedimet. tha ai. Përgjatë debatit u tha se është në interesin e Kosovës që të arrihet një marrëveshje me Serbinë pasi që me të do të hapej ardhmëria euro-atlantike e vendit. Kosova dhe Serbia janë përfshirë në bisedime të lehtësuara nga Bashkimi Evropian që nga viti 2011 për arritjen e një marrëveshje për normalizimin e marrëdhënieve, që për Kosovën nënkupton njohjen e ndërsjellë, por kundërshtohet nga Serbia.